海象

海象科係鰭足目之下三科之中嘅其中一科。

呢一科只係有 1 個屬，同埋一個品種嘅動物，就係海象。

分布 
海象大部份都生存喺北冰洋海域。

身體構造 
海象嘅最大特徵，係佢哋由犬齒進化成嘅長牙，公同乸都有。不過，目前科學家重係唔知對牙有咩用，可能係用來開貝殼食，又有科學家認為係用來撩沙床嘅貝類。

同海獅一樣，佢哋嘅後肢可以屈前，方便喺陸上行動。

佢哋嘅脛有個脂肪環，喺海上可以當水泡咁用，咁樣可以一啲力都唔使用都可以伸個頭出水。

生活習性 
佢哋係群居動物，喺陸上自然就會埋堆。

佢哋食好多唔同類型嘅嘢食，總共有來自 60 屬嘅海洋生物。不過，都係以貝類、蝦、蟹多。有時會食下管蟲、海參、甚至其他鰭足目動物。

天敵 
人、殺人鯨、北極熊都係海象嘅天敵。

北極熊多數會趕走佢哋，之後食佢哋啲 BB，但係成年嘅海象要殺北極熊一啲都唔難。

養殖動向 
最早展示海象嘅動物園係倫敦動物園，係喺1608年展示，第二早嘅係1612年嘅荷蘭，但係早期嘅海象，運到動物園通常養唔到幾日就死咗。直至後期位於德國漢堡嘅動物園先有成功飼養海象嘅記錄。

香港海洋公園嘅最新發展藍圖中，亦包括飼養海象在內。

海洋哺乳動物

哺乳動物